સર્વત્ર મૌનની ગાઢ છાયા ફરી વળી. સ્ત્રીઓમાંની કેટલીક રડવા માંડી. પુરુષોની મુખાકૃતિઓ ગંભીર બની અને ખૂબ જ શોકગ્રસ્ત થઈ. પરંતુ મહર્ષિને એની અલ્પ પણ અસર ના થઈ. એ તદ્દન અલિપ્ત રહ્યા. એમણે એમના બાહુ તરફ એવા અનોખા અભિનયપૂર્વક જોયું કે જાણે તદ્દન જુદી જ, પોતાની સાથે સહેજ પણ સંબંધ ના હોય એવી, વસ્તુને જોઈ રહ્યા હોય. એ પછી એમણે ક્ષમાપ્રાર્થના કરતા હોય એવા ભાવ સાથે લોહીવાળા તકિયાને બતાવીને સ્મિત કર્યું. એટલામાં બધું પૂરું થયું. એમની આજુબાજુના લોકોને જે અવસ્થા મૃત્યુના ભયાનક શ્વાસ જેવી લાગેલી એનો પ્રભાવ એમના પર લેશ પણ નહોતો પડ્યો.